
Søg 

UFO-Mail nr. 

280 

22. januar 2019 


Nyt fra SUFOI's Fotoafdeling 

Af Ole Henningsen 

4640 Faxe 14. oktober 2018 

Fra en fotograf modtog SUFOI's Fotoafdeling to optagelser taget med 47 sekunders mellemrum. På det ene foto ses 
en mørk aftegning med den lyseblå himmel som baggrund. Fotografen skriver i sin kortfattede henvendelse: 

Disse er taget ved Rosendals Gods, Faxe, den 14-10-2018 kl. 09:50:30 og kl. 09:51:17. Hvad er dette? 

SUFOI's konklusion 

Gennemgang af kraftige udsnitsforstørrelser viser ekstra aftegninger i 
højre side af objektet. SUFOI's Fotoafdeling er ikke i tvivl om, at det her 
drejer sig om et insekt med synlige følehorn/antenner. Dette hastigt 
forbipasserende insekt tæt på kameraet bemærkes ikke under 
optagelsen af fotografen og er også kun synligt på det ene af de 
modtagne fotos. 


3060 Espergærde 3. oktober 2018 

Fra et yngre par med bopæl ved Espergærde Strand ved Øresund syd for Flelsingør modtog SUFOI's Fotoafdeling 
denne henvendelse: 

Vi vil gerne sende jer nogle billeder, der er taget i morges cirka kl. 09.05, 18 billeder i alt, fordi jeg og min kæreste 
blev overraskede over et kraftig lys (næsten som solen), men der var skyer og regn. Baggrunden er Landskrona i 
Sverige (jeg tror man kan se vandtårnet og Hven ø i højre side), men det er svært at bedømme distance fra vores 
lejlighed, som ligger tæt på Espergærde strand. 

Jeg brugte Canon EOS 80 D kamera med zoom linse EF 75-300 mm. 

Det var der måske 4-5 min og forsvandt. Desværre vi ved ikke, hvornår det dukkede op, fordi vi mediterede. 

Øverst ses det observerede lysfænomen på en af de kraftigt indzoomede (300 mm) optagelser fra Espergærde 
Strand mod Landskrona samt (herover) en ekstra udsnitsforstørrelse med forøget skarphed. 


Kommentarer, undersøgelse og konklusion 

Billederne blev lagt ud på Facebookgruppen Skandinavisk UFO Information - Debatforum 
https://www.facebook.com/groups/112842926337/ for at inddrage flere personer i opklaringsarbejdet og gav 

anledning til et hav af kommentarer. 

SUFOI's Fotoafdeling henvendte sig efterfølgende bl.a. til lokalpublikationen „Landskrona Direkt" 
https://www.landskronadirekt.com/2018/12/04/vad-hander-har-13/ og https://www.landskronadirekt.com/? 
s=str%C3%A5lkast&orderby=date 

Efterlysningen resulterede i en opfølgning dagen efter fra „Landskrona Direkt", om at ICA Kvantum som har en 
automatisk strålkastare på taket som sveper over himlen i ett visst monster. Har sett sjålva lampan med egna ogon, 
hålsar Peter Roslund en av flera som kontakta oss med anledning av gårdagens artikel. 

Umiddelbart virker det nu ikke som projektører oppe på et tag - som ville være den mest almindelige placering. 
Lyset virker for langt nede. 




I et forsøg på at få bedre styr på „geografien" på den originale optagelse bad SUFOI's Fotoafdeling fotografen tage 
nogle nye optagelser under samme betingelser, men i helt klart vejr. En skarp udsnitsforstørrelse af et af disse 
billeder ses øverst. Fotoafdelingen har herefter indsat et udsnit af et af de originale fotos for at placere 
lysfænomenet korrekt i forhold til vandtårn, havn m.v. (herover). Det ses bl.a., at lyset ikke er placeret i 
„taghøjde". 

Fotoafdelingen spurgte endvidere på Facebook om personer, der bor i Landskrona om en mulig forklaring. 

I gruppen: „Allmånheten diskuterar ufo och UFO-Sverige" svarede Peter Piotr Koppe: Hej. Bor i Landskrona. Tror du 
har lyckats få med vår Venbåt. Den går ut från stållet på bilden så både horisontella o vertikala låget ståmmer :). 

Fotoafdelingen besøgte i efteråret Espergærde for at danne sig et bedre indtryk af de geografiske forhold, men 
kunne kun få bekræftet de vanskelige optagelsesforhold, som det ses af ovenstående udsnitsforstørrelse af et foto 
med stærkt ændrede lys- og kontrastforhold, hvor man aner vandtårnet samt havnekraner i Landskrona samt 
Hven i højre side af billedfeltet. 

Foto: Ole Henningsen 

Vi har fra SUFOI's side gættet på, at det kunne være et tilfældigt forbipasserende skib med skarpe projektører, at 
der kunne være tale om sandsugning/uddybning af havn/sejlrende, dykkerarbejde med anvendelse af stærke 
projektører, evt. svejsearbejde, idet vi ud fra udseendet helt har udelukket et lavtgående fly under indflyvning til 
Kastrup Lufthavn, eller vandflyver til Aarhus m.v. 

På trods af det ret så „mystiske" udseende, er SUFOI's Fotoafdeling overbevist om, at beboeren fra Landskrona 
sandsynligvis har ret i, at det har drejet sig om belysning/projektører fra Hven-færgen set under de vejrmæssigt 
specielle lysforhold. 


5800 Nyborg 13. oktober 2018 

En meget spændende beretning og optagelser fra Storebæltsområdet dukker i oktober 2018 op hos SUFOI's 
Fotoafdeling med denne henvendelse: 

I dag kl. 06.52 ved Knudshoved flyver der hen over os en ballonlignende ting med noget hængende under sig med 
kurs mod Sjælland. Vi kunne observere den i 10 min. ca., og vi havde vores nightvision kikkert med, så vi tydeligt 
kunne se den, og der var absolut ingen lys eller lyd fra den. Vi har filmet og taget billeder af den fra mobil, men de 
er slørede. Man kan dog godt se den på billederne og film. 

Debat på Facebook 

For at få flest mulige ekstra informationer frem og måske finde en forklaring på det observerede, lægges de vigtigste 
dele af foto- og og videomaterialet ud på Facebookgruppen Skandinavisk UFO Information - Debatforum den. 

De modtagne videosekvenser er meget mørke og uskarpe, sikkert pga. kameraets automatiske fokus, der har svært 
ved at stille skarpt under de ret dårlige lysforhold på denne tid af morgenen. 

En af de originale videosekvenser samt en stærkt lysnet/kontrastforøget/indzoomet udgave af optagelserne kan 
sammen med udskrifter fra FlightRadar24.com ses på Facebook https://www.facebook.com/groups/112842926337/ 
under den 25. oktober 2018. 

Umiddelbart ligner beskrivelsen en ballon, og en udskrift fra FlightRadar24 bekræfter da også, at en meget 
„langsomtgående flyver" i ret lav højde har passeret netop næsten over hovedet på observatørerne på det 
pågældende tidspunkt. Ballonens bane starter i Tyskland og går over Knudshoved mod Sjælland/Sverige i en lidt 
uregelmæssig bane i ret lav højde, som det ses af udskrifter fra FR24. 

Udskrift fra FlightRadar24.com viser registreringen af et meget langsomtgående „fly" i lav højde og bevægende sig 
i nordøstlig retning. En af debatdeltagerne på Facebook var Palle Jørgen Christensen, der i sin kommentar bl.a. 
noterer: Det var en helium ballon fra firmaet Ballonbau Wørner Gmbh. De er også på Facebook! Indregistreret D- 
OWBA. Så der har været besætning i kurven . Jeg kender ikke lyskravene til balloner . Det kan dårligt være 
rød/grøn/hvid som på fly og skibe? Balloner drejer i luften om højaksen . 


Observatørens efterfølgende kommentarer 

Observatøren er bestemt ikke overbevist om, at den nævnte ballon er forklaringen på ægteparrets observation og 
optagelser og tilføjer i en senere uddybende mail bl.a.: 

Ang. den observation min kone og jeg havde på Knudshoved, vil jeg gerne gøre opmærksom på, at jeg selv er 
flyspotter og har samtlige apps med stjerner og satellitter, rumstationer osv. Jeg har nightvision kikkert, som jeg 
havde med mig den dag. Jeg kunne med tydelighed se, den var kuglerund og kulsort, den reflekterede intet lys, 
havde intet blinkende lys, og kom fra en helt anden retning end den flyver, I beskriver på FligthRadar, som jeg også 
er i besiddelse af, og som jeg tjekkede for at se, om der var nogen ballon eller lign. i luften den morgen. Min kikkert 
er en pulsar Egde GS2,7 gange 50 med infrarød laser, og med den kan du se alt på himlen om natten. Desuden var 
genstanden max. 100 meter over jorden, da den passerede os fuldstændig lydløs og uden en eneste reflektion af lys 
og i en lav fart, så man kunne stå og betragte den. 

Det skal for en ordens skyld tilføjes, at observatøren ikke mener, at FR24 har registreret nogen ballon over dem på 
observationstidspunktet. Denne fejlagtige opfattelse skyldes dog, at man efterfølgende har søgt på et forkert 
tidspunkt. Her er det vigtigt at tage højde for, at FR24's tidsangivelse er i UTC-tid, der på observationstidspunktet er 
2 timer forskellig fra dansk sommertid. 

Udsnit af video med mørkt rundt, objekt på himlen over 
banelegemet (tv.) samt observationssted med rød 
markering indsat og omtrentlig bane for registreret 
ballonflyvning (herover). 


SUFOI's konklusion 

SUFOI's Fotoafdeling er ikke i tvivl om, at der er tale om, at den af FlightRadar24 registrerede ballon, der rent 
faktisk var meget tæt på observationsområdet, da observationen/optagelserne blev gjort. 

Derfor burde observatørerne have iagttaget ballonen OGSÅ, (især med deres gode observationsudstyr) hvis „deres 
objekt" var noget andet end ballonen, dvs. der burde så have været iagttaget TO ting på himlen i den pågældende 
retning - og tæt på. Dette er ikke tilfældet. 

Desværre er denne flyvning ikke en af dem, det tyske ballonfirma har registreret på deres hjemmeside. En 
ballonflyvning med unøjagtigheder i registreringerne, der måske kan skyldes fejl hos registranterne til FR24. Men i 
øvrigt en flyvning der i tid og sted er meget stærkt sammenfaldende med 

observationen/optagelserne/retningsangivelser m.v. Det er derfor fortsat konklusionen i SUFOI's Fotoafdeling ud fra 
de tilgængelige informationer, at optagelserne viser den registrerede ballon. 

Neddrosling af SUFOI's Fotoafdeling 

2005 startede Ole Henningsen gradvist op med registrering og en detaljeret undersøgelse af flest mulige nye 
danske fotosager og fik efterhånden også overdraget størstedelen af fotoafdelingens ældre arkivmaterialer. 

Baggrunden for igen at tage undersøgelse og efterforskning af specielt danske ufofotos op igen, var for Ole 
Henningsen hans fascination af ufooptagelser og det detektivarbejde, der så at sige ligger i at finde forklaringen 
på optagelserne og senere kunne oplyse observatør, fotograf og andre interesserede om, hvad der i 
virkeligheden er observeret og fotograferet - dvs. om selve årsagen til ufooplevelsen. Og som Ole Henningsen 
pointerede, så kunne man muligvis med et ægte dvs. gennemundersøgt foto i hånden måske underbygge og 
dokumentere det uidentificerede og ukendte i en observatørs ufooplevelse - altså hvis der overhovedet var 
noget ukendt. Men under alle omstændigheder havde man noget ekstra - så at sige fysisk - at forholde sig til 
udover observatørens skriftlige beretning. 

Mere end 10 års intense undersøgelser af 750 registrerede nyere danske ufooptagelser har i høj grad 
understøttet observatører i, at der bestemt var noget - for dem helt usædvanligt - at se på himlen. Men 
materialet viser samtidig med al ønskelig tydelighed, at disse fra starten uidentificerede fænomener havde en 
absolut naturlig eller teknisk forklaring. Så noget uidentificeret eller ukendt i materialet har 
undersøgelsesarbejdet ikke kunnet dokumentere. Tværtimod! 

Ole Henningsen ønsker nu ved årsskiftet 2018/19 at neddrosle arbejdet med nytilkomne fotosager og 
koncentrerer derfor denne del af sit ufoarbejde med at færdiggøre ældre ikke afsluttede sager og andre 
efterforskninger. 

Fremover henvises fotografer til at indrapportere deres observationer og optagelser til www.ufo.dk i lighed med 
andre observatører. Hvis det ønskes, har de endvidere mulighed for at dele selve optagelserne med andre 
interesserede ved at lægge dem på Facebook under Skandinavisk UFO Information - Debatforum, 
https://www.facebook.com/groups/112842926337/. Her kan optagelsen - sammen med fotografens beskrivelse 
af omstændighederne ved optagelsen - så blive debatteret af et større forum og en forklaring forhåbentlig 
fremkomme. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 


Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 

usædvanlige himmelfænomener. Du kan læse om SUFOI's formal og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 


Skandinavisk UFO Inlorr 



UFO'er - Myter og viden 
Værdi: Kr. 149,- 
Bestillingsnr.: B-087 



Mysteriet om UFO'er 
Værdi: Kr. 54,- 
Bestillingsnr.: B-033 


P® James EL 

FlOfiT |KJR 
UFO SCIF-MCI 


Fi restorm 



Firestorm 
Værdi: Kr. 89,- 
Bestillingsnr.: B-054 


Ann Druffel 


UFO-Mail udgives af Skandinavisk UFO Information. 


© SUFOI 2019. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 




© Skandinavisk UFO Information - SUFOI • Eilekiersvej 14, 4100 Ringsted 



http://www.sufoi.dk/ufo-mails/um-20 19/uml9-280.php[24/04/2019 21:27:19] 


















